Nuwe hoof van leër aangekondig | Maroela Media
Nuwe hoof van leër aangekondig
Lt.genl. Lawrence Mbatha, nuwe hoof van die SANW. (Foto: Verskaf)
Lt.genl. Lawrence Mbatha is as die nuwe hoof van die Suid-Afrikaanse leër aangewys. Die Suid-Afrikaanse Nasionale Weermag (SANW) het dié nuus Donderdag bekendgemaak.
Mbatha het sy basiese militêre opleiding in 1987 in Angola voltooi en het onder meer in die ANC se destyds militêre vleuel Umkhonto we Sizwe (MK) gedien. Hy dien sedert 1994 in die SANW en was sedert 2017 in bevel van die weermag se militêre akademie.
Mbatha se aanstelling volg op die skielike dood van die voormalige weermaghoof lt.genl. Thabiso Mokhosi. Dié is in Desember in 'n hospitaal dood ná 'n kort siekte, net 'n paar maande nadat hy as hoof van die leër aangestel is.
Die parlementêre komitee vir verdediging en militêre veterane het Mbatha se aanstelling verwelkom en hom sukses toegewens. "Sy aanstelling kom op 'n kritieke tyd, gegewe die huidige uitdagings weens Covid-19 en die weermag se rol in die afdwing van die regulasies vir algemene afsondering," het Cyril Xaba, voorsitter van die komitee in 'n verklaring gesê.
"Hy het groot skoene om te vul, maar ons is oortuig daarvan dat Mbatha die nodige ervaring, wysheid en moed het om ons troepe en ons land in die regte rigting te stuur," het Xaba gesê.
Afsondering: Dís hoekom huishoudelike geweld toeneem
Covid-19-syfers: Amper kwart van pasiënte reeds gesond
Altyd hot-om wil en ander idiome
Koepee met vier deure
Demi Lee, Irene-Louise oorheers Top-20
Kansa vier 90ste bestaansjaar
Só wonderlik dat geen witte ooit oorweeg word vir só verantwoordelike pos nie!Maar ág die weermag is elk geval net n leë dop.Is nie n greintjie van die destydse weermag nie.Dis n jammerte dat als só ten gronde gegaan het.Ou SA weermag was n elite mag gewees,nou net n lee grondboontjiedop
Verkeerde publikasie rondom nuwe hoof van die SANW. Lt Gen L.K. Mbatha is die nuwe hoof van die SA Leër, nie die SANW nie.
Dieselfde geld vir die ontslape Lt Gen Mokhosi. Hy was Hoof van die Leër.
Die berei lyk soos Andy Cap sin….enige persoon MET MILITÊRE OPLEIDING weet wat dit beteken…
Kan 'n troep hom net asb wys hoe om sy hoofbedekking korrek op sy kop te sit!!!! Liewe ouers, my maat!!!